cyanic-selkie/wikianc huggingface dataset:
Anton Korostov
Korostov Anton Pavlovich — 1903-yili tugʻilgan, Orenburg oblasti Yegorovka qishlogʻidan, 1929-yili oʻgʻirlik uchun 3 yilga qamalgan, 8 marta vaqtincha qamalgan, hibsga olingan vaqtda aniq mashgʻuloti boʻlmagan. Boshqa jinoyatchilar bilan birgalikda Qoʻqon stansiyasi dispetcherini qurol bilan talaganlikda, qamoqdaligida mahbuslarni yechintirganlikda va pullarini tortib olganlikda ayblangan.
Galogen jinslar
Galogen jinslar - xemogen choʻkindi jinslar. Arid iqdimda quriyotgan dengiz havzalarida, lagunalarda va shoʻr suvli koʻllarda toʻyingan eritmalardan galogenez jarayonida kristallanadi. Tabiatda keng tarqalgan choʻkindi jinslarning asosiylaridan hisoblanadi. G. j.ga galitdan tashkil topgan galitli, silvinli hamda karnallitli (karnallit, galit), gipsli (gips), astraxanitli (astraxanit, galit), sodali (tabiiy soda, mirabilit), koʻp mineralli (lanbeynit, kainit, kizerit, silvin, galit, poligalit) jinslar va b. kiradi. G. j. tashqi muhit (ayniqsa, suv) taʼsiridan tez parchalanib eriydi. Perm davrining choʻkindi jinslari tarkibida koʻp uchraydi. G. j. oziq-ovqat, kimyo sanoati va qishloq xoʻjaligida ishlatiladi.
Cuchuco
ʻʻʻCuchucoʻʻʻ (Cuchuco) — Janubiy Amerikaning indeyslar qabilalaridan muisk elati bilan bogʻliq anʼanaviy sho‘rva. Makkajo‘xori, arpa yoki bugʻdoy va maydalangan dukkakli (loviya) dondan tayyorlanadigan hamda Kolumbiya oshxonasida mashhur taom. U ayniqsa Kolumbiyaning Altiplano platosida joylashgan Boyaka va Kundinamarka departamentlari keng tarqalgan. Bu soʻz muiska elatining chibcha tilidandan olingan.
Cuchuco Kolumbiyadagi mashhur taom bo‘lib, u ko‘pincha no‘xat, kartoshka, bug‘doy va loviyadan tayyorlanadi. Ancha arzon boʻlgan sho‘rva, odatda choʻchqa goʻshti, noʻxat, sabzi, kartoshka, sarimsoqpiyoz, piyoz va kinza bilan birga dasturxonga tortiladi. Taom And togʻari mintaqasida va Kundiboyasense platosida keng tarqalgan.
True Beauty
True Beauty (여신강림; Yeosin-gangnim) — bu Moon Ga-young, Cha Eun-woo, Hwang In-yeop va Park Yoo-na bosh rollarni ijro etgan Janubiy Koreyaning teleserialidir. 2020-yil 9-dekabrdan 2021-yil 4-fevralgacha har chorshanba va payshanba soat 22:30da tvN-da efirga uzatildi.
San-Xuan, Batangas
San-Xuan,rasman San-Xuan munitsipaliteti ( Tagalog  ) ), Filippinning Batangas provinsiyasidagi 1-darajali munisipalitetdir.2020-yilgi aholini ro'yxatga olish ma'lumotlariga ko'ra,uning aholisi 114,068 kishini tashkil qiladi. [3]
Shahar o'zining barokko cherkovi va munitsipalitetdagi eng muhim arxeologik joy bo'lgan Pinagbayanan qazishmasi bilan mashhur.
Islom Toʻxtaxoʻjayev
Islom Toʻxtaxoʻjayev 1989-yili 3-oktabrda Fargʻona shahrida tavallud topgan. Ampulasi himoyachi, milliy tema jamoasi hamda Toshkentning Lokomotiv futbol klubi aʼzosi hisoblanadi.
Neftchi Fargʻona
Islom Toʻxtaxoʻjayev professional futboldagi ilk faoliyatini 2009-yili, tugʻilib oʻsgan shahri Fargʻonaning Neftchi futbol klubida boshlagan. Islomning potensiali yuqoriligi tufayli „Neftchi“ klubining asosiy tarkibiga jalb qilinishidan avval Oʻzbekiston Terma jamoasi safiga Mirjalol Qosimov tarafidan taklif etilgan. Neftchilar safida u to 2011-yilgacha toʻp sudi va shu mavsum oraligʻida 59 ta uchrashuvda maydonga tushib, raqiblar darvozasini jaʼmi 3 marta ishgʻol qilgan.
Lokomotiv Toshkent
U 2012-yili Toshkentning „Lokomotiv“ futbol klubi bilan shartnoma imzaoladi. Temiryoʻlchilar safida 8 mavsum harakat qilgan Islom, „Lokomotiv“ klubini himoya qoʻrgʻonini haqiqiy mustahkam qoʻrgʻoniga aylandi. Jamoa bilan Oʻzbekiston Superligasi chempionligi, Oʻzbekiston Kubogi sohibi, Oʻzbekiston Superkubogi sohibi boʻldi va bir necha yil Osiyo chempionlar ligasida jamoa sharafini munosib himoya qildi. Toʻxtaxoʻjayev „Lokomotiv“ klubida Milliy chemoinat oʻyinlarida 191 oʻyinda 19 ta gol muallifi boʻldi.
Liaoning Shenyang Urban
2020-yil mavsum boshida Xitoy Superligasi vakili „Liaoning Shenyang Urban“ klubi bilan shartnoma imzoladi va faoliyatida ilk bor legionerga aylandi. Xitoyliklar safida 12 uchrashuvda ishtirok etdi va jamoaning asosiy futbolchilaridan biriga aylandi ammo 2020-yilgi Xitoydagi „Koronavirus“ kasalligi tufayli klub bilan hamkorlikni davom ettirmadi.
Qizilqum
2021-yilgi mavsum avvalida „Liaoning Shenyang Urban“ klubi bilan shartnomasi yakunlanganidan soʻng Navoiyning „Qizilqum“ klubi bilan shartnoma imzoladi. Bir yarim mavsum davomida „Oltin qazuvchilar“ safida 40 dan ortiq uchrashivda ishtirok etdi va jamoning asosiy futbolchilaridan biri boʻldi.
Al-Garafa
2022-yilning 25-iyunidan Qatarning „Al-Garafa“ klubida oʻynamoqda.
Klub faoliyatidagi statistikasi
2020-yil 11-oktabrda oʻtkazilgan oʻyindagi aniq statistika.
Terma jamoadagi faoliyati
Islom oʻzbekistonlik yoshlar terma jamoasida ham ishtirok etgan, oʻz mamlakatini 19 yoshgacha boʻlgan yoshdan 20 yoshgacha boʻlgan barcha bosqichlarda himoya qilgan. U shuningdek, kattalar terma jamoasida ham ishtirok etgan. Islom Toʻxtaxoʻjayev terma jamoadagi ilk debyut oʻyinini 2009-yili 28-yanvarda milliy terma jamoasiga qarshi kechgan uchrashuvda boshlagan.
Terma jamoa bosh murabbiyi Mirjalol Qosimov Islom Toʻxtaxoʻjayevni 2015-yilgi Osiyo kubogi musobaqasiga qatnashish uchun terma jamoa safiga chaqirdi va ushbu turnirning guruh bosqichida u bitta terma jamoasiga qarshi kechgan oʻyinda qatnashdi.
Tan-tanlik Venera
thumb|right|150px Tan-tanlik Venera — uzunligi 58 mm boʻlgan antropomorfik kvartsitli haykalcha. Nemis ekspeditsiyasi 1999-yilda Marokashning Tan-Tan shahridan janubdagi Dra daryosi tekisligida oʻtkazgan qazilma ishlari chogʻida topilgan.
Farazlardan biriga koʻra, Berehat Ramalik (1981-yildan beri maʼlum) Venera bilan birgalikda eng qadimgi (500-300 ming yil oldin) „Paleolit davri veneralari“ namunasi hisoblanadi. Shuning uchun ham fanga maʼlum boʻlgan eng qadimgi badiiy ijod yodgorligidir. Ushbu topilmani faqat antropomorfik, ayniqsa paleolit davridagi Venera sifatida talqin qilish juda qiyin muammo.
Artefaktni tayyorlash usuli va undan foydalanish xususiyati arxeologlar oʻrtasida bahslarga sabab boʻladi. Oʻta qoʻpol ishlov berilganligi, umumlashtirilgan shakllar, yuzning yoʻqligi baʼzi olimlarning fikricha, tabiiy taʼsirlar (eroziya, shamolda yemirilish) natijasida paydo boʻlgan va antropomorfik koʻrinishga kelgan.
Haykalchaning sunʼiy kelib chiqishi nazariyasi tarafdorlari esa (ehtimol soʻnggi davrlar) oxro qoplamasi izlariga ishora qilishadi. Bu esa proto-inson bu haykalga ramziy (ehtimol, kult) maʼno berganligini koʻrsatadi. Zamonaviy odam (Homo sapiens) taxminan 200-150 ming yil oldin paydo boʻlgani taxmin qilinadi.
Caruso sousi
Caruso sousi (salsa Caruso) — qaymoq, dudlangan choʻchqa goʻshti, pishloq, mol goʻshtidan bulyon va qoʻziqorinlardan tayyorlangan iliq sous. Retseptlar yongʻoq va piyozni oʻz ichiga olishi mumkin. Makaron bilan dasturxonga tortiladi.
Tarixi
1950-yillarda Caruso sousi birinchi marta Urugvayda Montevideodagi Konstitutsiya va Takuarembo koʻchalari chorrahasida joylashgan „Mario e Alberto“ restorani oshpazi Raymundo Monti tomonidan yaratilgan. Monti italyan oshxonasining dolzarb anʼanalariga rioya qilib, yangi retsept yaratmoqchi edi. 1910-yillarda taom gastrol safaridan soʻng Janubiy Amerikada mashhur boʻlgan taniqli neapollik tenor Enrico Caruso (1873-1921) sharafiga nomlangan.
Sous dastlab beshamelning bir turi deb hisoblangan, ammo uning taʼmi butunlay boshqacha. Pazandachilik seminarlarida Caruso sousi „yangi ixtiro“ deb nomlangan va xalqaro pazandachilikda tan olingan. U Janubiy Amerika va Gʻarbiy Yevropaning koʻpgina davlatlarida tobora ommalashib bormoqda. Urugvay va Argentina oʻrtasidagi umumiy madaniy makon tufayli Buenos-Ayres restoranlarining menyusidan Caruso sousini topish qiyin emas. Uni baʼzi Braziliya restoranlaridan ham topish mumkin.
„Smak“ pazandalik dasturining birinchi sonida Andrey Makarevich sosiska, piyoz va tomat pastasidan tashkil topgan Caruso sousi bilan makaron pishirdi.
Ingrediyentlar va tayyorlash
Qaymoq va sut aralashmasi qaynatiladi — quyuqroq sous chiqishi uchun faqat qaymogʻi olinadi. Qaynayotgan aralashmaga ozroq suvda aralashtirilgan makkajoʻxori kraxmali solinadi. Keyinroq goʻsht ekstrakti yoki bulyon kubchasi qoʻshiladi. Aralashma doimo yogʻoch qoshiq bilan agʻdarib turilishi kerak. Sous quyuqlashganidan soʻng, unga toʻgʻralgan vetchina va qoʻziqorin qoʻshiladi. Keyin pishloq qirindisi solinadi va sous yana bir necha daqiqa olovda qoldiriladi. Caruso sousiga taʼbga koʻra tuz, qalampir va muskat yongʻogʻi solinadi. Sous tayyorlashga koʻp vaqt ketmaydi, uni oldindan tayyorlab qoʻyib dasturxonga tortishdan oldin isitsa ham boʻladi.
Noema
Noema (נעמה -‎ zavq maʼnosini bildiruvchi soʻzdan; Naamah, Na’amah) — Bibliya qahramoni, Tubal-Kainning singlisi.
Adin Even-Israel Shteynzalts taʼkidlashicha, keyinchalik Lemexning (Lamex) qizi Noama (Noema) Nuhning xotini boʻlgan (qarang. Nuhning xotini).
Ismning yozilish variantlari
Noema deb yozilishidan tashqari, quyidagicha yozilishi ham mavjud:
Boshqa maʼlumotlar
Adin Even-Israel Shteynzalts taʼkidlashicha, Midrash Zoharda, Bereshit da u jinlarni tugʻdirganligi aytiladi.
Manbalar
<references group="" responsive="1">
Vasiliy Polejayev
Polejayev Vasiliy Vasilevich — 1908-yili tugʻilgan, Orenburg oblastidan, 1927-yildan 1934-yilgacha oʻgʻirlik uchun 6 marta sudlangan va 13 marta vaqtincha qamalgan, hibsga olingan vaqtda aniq mashgʻuloti boʻlmagan. Shu yilning sentabr oyida boshqa jinoyatchilar bilan birgalikda Qoʻqon stansiyasi dispetcheriga qurol bilan tashlanganlikda, qamoqdaligida mahbuslarni yechintirganlikda va pullarini tortib olganlikda ayblangan.
Treyler
thumb|right|upright=1.3|[[Universal Pictures kompaniyasi tomonidan ishlangan Frankenstein (1931) dahshatli filmi treyleri.]] Treyler (trailer) deganda, biror filmning kinoteatrlarda namoyish qilinishi oldidan shu filmni reklama qilishda ishlatiladigan qisqa hajmli videorolik tushuniladi.
Gallyutsinatsiya
thumb|right|250px|Olmon musavviri August Natterer tomonidan chizilgan My eyes at the moment of the apparitions nomli asar, unda rassomning oʻz gallyutsinatsiyalari tasvirlangan.
Gallyutsinatsiya (alucinatio — xom xayol, bemaʼni, xato) — yoʻq narsa va hodisalarni bordek idrok etish. Idrok etilgan yoʻq obrazlar tashqi tasvirga ega boʻlib, ular borliqda real narsalar kabi oʻrin oladi va shu tufayli bemor bularning rostligiga ishonadi, aslida yoʻq narsalarni koʻrayotgan, eshitayotgandek boʻladi. Ruhiy va infeksion zararlanishlar, bosh miya shikastlari, alkogolizm bilan bogʻliq psixozlarda, giyohvandlikning baʼzi xili, ruhiy iztirob va h.k. oqibatida yuzaga keladi. Gallyutsinatsiyani birinchi boʻlib fransuz psixiatri Jean-Étienne Dominique Esquirol taʼriflab bergan (1817). Gallyutsinatsiyalar bosh miya barcha faoliyatining buzilishi bilan bogʻliq boʻlib, u faqat idrok etish va tasavvur qilishning buzilishigina boʻlmay, balki bemorning atrof muhitga boʻlgan munosabati, uning hissiyoti va tafakkurlarining ham oʻzgarishidir. Gallyutsinatsiyaning oddiy va murakkabligi, qaysi analizatorga taalluqliligi, gallyutsinator obrazlarning tasviri hamda paydo boʻlish sharoitiga qarab bir necha xilga ajratiladi. Gallyutsinatsiyaning oddiy xili, yaʼni elementar gallyutsinatsiyaga fotopsiyalar (koʻz oldida uchqun, tutun yoki tuman koʻrinishi) hamda akazmlar (quloqqa shovqin, qarsillagan tovush eshitilishi) kirib, ular har doim predmetsiz yuzaga keladi. Gallyutsinatsiyaning murakkab xili doim predmetli va tasviriy tabiatga (bemorning koʻz oʻngida unga tashlanayotgan hayvon yoki qon koʻrinishi mumkin) ega boʻladi.
Tabiatiga koʻra (sezgi aʼzolari yoki analizatorlar boʻyicha) koʻrish, eshitish, hid bilish, taʼm bilish, taktil va umumiy sezgi, shuningdek vestibulyator va motor gallyutsinatsiyalar farq qilinadi. Bemorda bir vaqtning oʻzida bir nechta gallyutsinatsiya kuzatiladi. Mas, bemor (aslida yoʻq) tanish yoki notanish kishilarni koʻri-shi, gaplarini eshitishi; gullarni koʻrib ularni ushlashi yoki hidlab koʻrishi mumkii. Gallyutsinatsiyadan imperativ mazmundagi eshitish gallyutsinatsiyai xavfli, bunda gʻoyibdan kelgan tovush bemorga biror ish (oʻzini oʻldirish, ovqat yemaslik, uyni yoqish, atrofidagilarga tajovuz qilish) buyuradi. Asli yoʻq tovushga bemor itoat qilib baʼzan jinoyatga qoʻl urishi, oʻz-oʻziga yoki oʻzgalar joniga qasd qilishi mumkin. Gallyutsinatsiya paydo boʻlish vaqti va sharoitiga koʻra gipnogagik (uyqu oldi) va gipnopampik (uygʻonish vaqtida), klinik kechishiga qarab esa chin va soxta xillarga ajratiladi. Gallyutsinatsiyani imyuzshshan farqlamoq kerak. Gallyutsinatsiya koʻpgina ruhiy kasalliklarning oʻziga xos belgilaridan hisoblanadi.
Gamilton operatori
Gamilton operatori - ramziy vektor (nabla operator, V — operator). U. Gamilton toptan (1853). Differensial operator.
Canal Hoteldagi portlash
Canal Hotel portlashi 2003-yil 19-avgust kuni tushdan keyin Iroqning Bagʻdod shahrida xudkush yuk mashinasini portlatib yuborgan. Bu 22 kishi, jumladan, Birlashgan Millatlar Tashkilotining Iroqdagi maxsus vakili Serjio Vieyra de Melloni o'ldirdi va 100 dan ortiq kishi, jumladan, huquqshunos va siyosiy faol doktor Amin Mekki Medani yaralandi. Portlash besh kun avval yaratilgan Birlashgan Millatlar Tashkilotining Iroqdagi yordam missiyasini nishonga olgan. (Birlashgan Millatlar Tashkiloti 1990-yillarning boshidan buyon mehmonxonadan Iroqdagi shtab -kvartirasi sifatida foydalangan.) 19-avgust kungi portlash natijasida bir necha hafta ichida Iroqdan 600 nafar BMT xodimlarining aksariyati olib chiqildi. Bu voqealar BMTning global xavfsizlik amaliyotiga chuqur va doimiy ta'sir ko'rsatishi kerak edi.
Hujum ortidan 2003-yil 22-sentabrda BMTning Bagʻdoddagi qarorgohi yaqinida bomba oʻrnatilgan xudkush mashinasiga hujum uyushtirilib, bir qoʻriqchi halok boʻldi va 19-kishi yaralandi.
2004-yil aprel oyida 19-avgustdagi portlash uchun javobgarlikni "Jama'at at-Tawhid val-Jihad" terrorchilik tashkiloti rahbari Abu Musab al-Zarqawi o'z zimmasiga oldi.
Portlash
Britaniyalik siyosatchi va yozuvchi Rory Stewart oʻzining “The Prince of the Marshes” kitobida portlash sodir boʻlgan kuni Canal mehmonxonasida boshidan kechirganlarini soʻzlab beradi. thumb| Birlashgan Millatlar Tashkiloti a'zolari BMTning Iroq bo'yicha gumanitar yordam koordinatori idorasidan (UNOHCI) portlash qurbonlari qoldiqlari bo'lgan bayroq bilan o'ralgan metall qutilarni yuklashga tayyorlanmoqda. Portlash BMTning Minalar bilan kurashish xizmati (UNMAS) direktori Martin Barber matbuot anjumani oʻtkazayotgan vaqtda sodir boʻlgan. Portlash oqibatida qoʻshni kasalxonadagi orqa miya davolash markazi va Canal mehmonxonasining orqa tomonida joylashgan AQSh armiyasining harbiy-fuqarolik operatsiyalari markazi shikastlangan va zarba toʻlqini bir mil uzoqlikda sezilgan. thumb| Amerikalik zobitlar Bag'dod xalqaro aeroportida xotira marosimidan oldin Serjio Vieyra de Melloning transfer qutisi ustidan [[BMT bayrogʻi|Birlashgan Millatlar bayrog'ini qo'yishdi.]] Portlash bomba yuk mashinasini boshqargan xudkush terrorchi tomonidan sodir etilgan. Mashina 2002-yilda ishlab chiqarilgan yirik yassi Kamaz (Sharqiy Yevropada ishlab chiqarilgan va sobiq Iroq muassasasi parkining bir qismi) ekanligi aniqlangan. Iroqdagi tergovchilar bomba eski o'q-dorilardan, jumladan Iroqning urushdan oldingi arsenalidagi 500 funtlik bitta havo bombasidan tayyorlangan deb gumon qilishdi.
Birlashgan Millatlar Tashkilotining Iroq bo'yicha gumanitar masalalarni muvofiqlashtirish boshqarmasi (HIC) gumanitar ma'lumot markazi (UNOHCI) to'g'ridan-to'g'ri BMTning Inson huquqlari bo'yicha Oliy komissari Serjio Vieira de Mello idorasi ostida joylashgan edi va to'g'ridan-to'g'ri zarbaga uchradi. O'sha paytda ofisdagi sakkiz xodim va bir mehmondan yetti nafari bir zumda halok bo'lgan, ammo de Mello va Gil Loescher og'ir yaralangan va binoning qulagan qismi ostida vayronalar ostida qolgan. Amerika askari-Birinchi serjant William von Zehle–qulagan bino ichidan emaklab oʻtib, ikki kishini olib chiqishga harakat qildi. Keyinroq unga yana bir amerikalik askar qoʻshildi. Shtab serjanti Andre Valentine-va ikki kishi keyingi uch soat davomida hech qanday qutqaruv uskunasidan foydalanmasdan omon qolgan ikki kishini olib chiqishga harakat qilishdi. Loescher ezilgan oyoqlarini askarlar kesib tashlaganidan keyin qutqarildi, ammo Vieyra de Mello uni olib tashlashdan oldin vafot etdi.
Abu Musab az-Zarqawining soʻzlariga koʻra, portlashda Vieyra de Mello maxsus nishonga olingan. Al-Zarqawi Vieyra de Melloni nishonga olishiga sabab, u Sharqiy Timorning mustaqil davlat boʻlishiga yordam bergani boʻlgan.
Ikkinchi bomba
Portlashdan soʻng 2003-yil 22-sentabrda Canal mehmonxonasi oldida yana bir mashina portlatilgan. Portlash oqibatida portlash sodir etgan shaxs va bir iroqlik politsiyachi halok boʻldi, 19 kishi, jumladan, BMT xodimlari ham yaralandi. Ikkinchi hujum BMTning 600 ga yaqin xalqaro xodimlarini boshqa yordam agentliklari xodimlari bilan birga Bagʻdoddan olib chiqib ketishga olib keldi. 2004-yilning avgustida de Melloning o'rniga kelgan Ashraf Qozi oz sonli xodimlar bilan Bag'dodga keldi.
Hoji So‘fi Karim Abdusamatov
Hoji So‘fi Karim Abdusamatov— 1867-yili tug‘ilgan, Buxoro shahridan, diniy xizmatchi, imom. Aksilinqilobiy ruhoniylar guruhining tashkilotchisi, aksilinqilobiy, millatchilik targ‘iboti olib borganlikda, urush va SSSRdagi ochlik to‘g‘risida mish-mishlar tarqatganlikda ayblangan.
Servitut
Servitut (lot. servitus, servitutis — boʻysinuvchi holat) — oʻzganing yer uchastkasidan cheklangan tarzda foydalanish huquqi (servitut) — qoʻshni boʻlgan bir yoki bir necha yer uchastkalaridan cheklangan tarzda foydalanish huquqidir. Ushbu holat Oʻzbekitston Repulikasi Yer kodeksining 30-moddasiga asosan tartibga solinadi. Servitut quyidagi maqsadlarda belgilanishi mumkin: mollarni oʻzganing yer uchastkasi orqali haydab oʻtishda;
Musalman
"Musalman" (urdu مسلمان‎) — Hindistonning Chennay shahrida 1927 yildan beri nashr etilayotgan eng qadimgi urdu tilidagi kundalik gazeta. Bu kechki gazeta boʻlib, u toʻliq xattotlar tomonidan yozilgan, soʻngra bosmaxona yordamida koʻpaytirilgan. Musalman — Wired va The times of India maʼlumotlariga koʻra, dunyodagi yagona qoʻlda yozilgan gazeta hisoblanadi.
Nomi
„Musalman“ (urdu مسلمان‎) nomi forscha Musalimman/Musalman (forscha مسلمان‎)) — "musulmon" soʻzidan kelib chiqqan boʻlib, oʻz navbatida arab tilida ham musulmon (arabcha مسلم‎) soʻzidan kelib chiqqan va xuddi shu maʼnoni anglatadi. Ingliz tilida gazeta „Musalman“ deb nomlanadi.
Tarixi
„Musalman“ 1927 yilda Sayid Azmatulloh tomonidan asos solingan va Hindiston Milliy Kongressining sobiq prezidenti doktor Muxtor Ansoriy tomonidan asos solingan. Gazeta idorasi Chennaydagi Triplikanda joylashgan.
Sed Azmatulloh vafotidan keyin 2008-yil 26-aprelda 78 yoshida vafot etgan Sayid Fazulloh gazetani chop etishni oʻz qoʻliga oldi. 2007 yilda Fazulla xattotlik u bilan birga oʻlishi mumkinligidan qoʻrqishini bildirdi, chunki uning oʻgʻillari anʼanani davom ettirishdan manfaatdor emas edi. Fazullohning o‘g‘li Sayid Nasorulloh xattotlikka qiziqmagani uchun „o‘zgarishlar bo‘layapti“, deydi.
Gazetaning keyingi muharriri Fayzullaning boshqa o‘g‘li Sayid Orifulla edi.
Tahririyat
Xodimda olti kishi boʻlib, ulardan toʻrt nafari xattot boʻlib, ularni „katib“ deb atashadi, ular bir xonada, u ham idorada ishlaydi. Yozma asl nusxa negativ uchun asos boʻlib, bosmaxonaga joylashtiriladi.
2011-yil uchun gazetaning bosh muharriri Rahmon Husayniy edi, u hisobchi boʻlib ishga kirdi, lekin 1980-yilda bosh kotib vafot etgach, ish joyini oʻzgartirdi. 2007-yilda Rahmon kuniga 2500 hind rupiysi, qolganini esa har bir sahifa uchun kuniga 60 rupiy olgan.
Chinnasvami Balasubramaniam 20 yil davomida gazetaning bosh muxbiri va Nyu-Deli, Kalkutta, Haydarobod va boshqa shaharlarda muxbirlari bor.
Mashhur shoirlar, din peshvolari va podshohlar tez-tez idoraga taklif qilinadi, ulardan baʼzilari Musalmon sahifalariga hissa qoʻshadilar.
Tuzilishi
Gazeta toʻrt varaqdan iborat. Birinchisi davlat va xalqaro yangiliklarga, ikkinchi va uchinchisi mahalliy, to‘rtinchisi esa sportga bag‘ishlangan. Asosiy sahifaning pastki oʻng burchagida shoshilinch xabarlar uchun boʻsh joy qoldirilgan.
2008 yil aprel holatiga koʻra, Musalman bir nusxasini 75 paisaga sotayotgan edi va 22 000 ga yaqin obunachilarga ega edi.
Jong PSV
Jong PSV — Gollandiyaning Eindhoven shahrida joylashgan futbol jamoasi. Bu PSV Eindhovenning zaxira jamoasi va 2013-14-yilgi mavsumdan beri Eerste diviziyasida oʻynaydi.
Tarixi
2013-yilgacha Jong PSV Beloften Eredivisie ligasida oʻynagan, bu faqat zaxira jamoalari uchun. Oʻsha yili KNVB ikkita havaskor jamoa va ikkita zaxira jamoani qoʻshib, Eerste divizionini 20 ta jamoaga kengaytirishga qaror qildi. Dastlab, Jong Ajax va Jong FC Twente jamoaning qiziqishi va Beloften Eredivisie ligasi natijalaridan kelib chiqib tanlandi. Ammo havaskorlar jamoasi VV Katwijk taklifni rad etganidan soʻng, Jong PSVga toʻrtinchi va oxirgi liga oʻyinlari taklif qilindi. Jong PSV PSV bilan bir xil liga tizimiga kirganligi sababli, jamoa muayyan qoidalarga amal qilishi kerak. Jamoa koʻtarilish, pley-off, quyi ligaga tushish yoki KNVB kubogi uchun munosib emas; maksimal oʻyinchi yoshi — 23 (minus uchta maydon oʻyinchisi va bitta darvozabon); PSVda 150 yoki undan ortiq oʻyin oʻtkazgan oʻyinchilar Jong PSVga qoʻshilmaydi. Eerste Divisie jamoalari uchun turar joy va murabbiylik litsenziyalari bilan bogʻliq boshqa qoidalar ham amal qiladi.
Jong PSV oʻz uy uchrashuvlarini Phlips Stadionda oʻtkazardi. Phlips Stadion mavjud boʻlmaganda, PSV muqobil joy sifatida Jan Louwers Stadiondan foydalangan. Dastlab, De Herdgang variant sifatida koʻrib chiqildi, ammo Gollandiya futbol assotsiatsiyasi bu gʻoyani rad etdi. Tuzatishlar kiritilgandan soʻng, De Herdgang endi Jong PSV oʻz oʻyinlarini oʻtkazadigan rasmiy joyga aylandi.
Yutuqlar
1996-97, 1999-00, 2009-10, 2010-11
2000-01, 2004-05, 2007-08
2010, 2011
Gamilton
thumb|Gamilton Gamilton — Kanadaning jan.dagi shahar, Ontario provinsiyasida. Aholisi 600 ming kishi (1990-yillar oʻrtalari). Ontario koʻlining gʻarbiy sohilidagi port (yuk ortib tushirish 15 mln. t). Xalqaro aeroport. Mamlakatning yirik madaniy va sanoat markazi. Ishlab chiqarilgan sanoat mahsulotining hajmi boʻyicha Kanadada 3-oʻrindagi shahar. Qora metallurgiyaning yirik markazi. Elektrotexnika, metallsozlik, ogʻir va transport mashinasozligi, toʻqimachilik, sellyuloza-qogʻoz sanoati korxonalari, universitet, botanika bogʻi bor. Shaharga 1813-yilda asos solingan.
Gamma (maʼnolari)
Gamma:
Galogenez
Galogenez (yun. hals — tuz, genesis — paydo boʻlish) — arid zonalaridagi shoʻr suv havzalarida bugʻlanish natijasida oson eriydigan tuzlarning choʻkishidan tuz uyumi hosil boʻlish jarayoni. Tuzli eritma nihoyatda shoʻr (hatto tuz kristallari bor) boʻlib, rapa deb ataladi. Tarkibi va tuz toʻplanishining navbatlanishi havzadagi dastlabki suvning gidrokimyoviy turiga bogʻliq. G. ikki bosqichdan: uzoq muddat toʻplanish konsentratsiyalangan namakobni asosiy zaxirasi toʻplanadi; qisqa — namakoblardan oson eriydigan tuz choʻkindilari hosil boʻladi. Hosil boʻladigan minerallar va harakterli elementlarga koʻra �d�m�l�m�[�o�h�g�Z�k�b 62�d�Z�j�[�h�g�Z�l�e�b. �k�m�e�v�n�Z�l�e�b �\�Z �o�e�h�j�b�^�e�b �=. �[�†�e�Z�^�b. ���Z�\�a�Z�g�b �l�†�c�b�g�l�b�j�m�\�q�b �k�m�\�g�b�g�] �d�_�e�b�[ �q�b���b�r�b�]�Z ���Z�j�Z�[ �d�h�g�l�b�g�_�g�l�Z�e �\�Z �^�_�g�]�b�a �=. �f�Z�t�e�m�f. �>�_�g�]�b�a �=. �?�j �j�b�\�h�` �e�Z�g�b�r�b �l�Z�j�b�o�b�^�Z �d�Z�l�l�Z �j�h�e�v �†�c�g�Z�]�Z�g. �= . �m�q�m�g ���m�c�b�^�Z�]�b �r�Z�j�h�b�l�e�Z�j �a�Z�j�m�j : �Z�j�b�^ �b���e�b�f, ���Z�\�a�Z�g�b �k�m�\ �[-�g �b�g�l�_�g�k�b�\ riy markazi, eng yirik porti. Bermuda o.dagi qulay gavan qirgʻogʻiga joylashgan. Aholisi 1,6 ming kishidan ziyod. Kema yoʻllarining tuguni. Kema taʼmirlaydigan korxonalari bor. Kurort joy.
Viktor Kazansev
Kazansev Viktor Aleksandrovich – 1916-yili tugʻilgan, Voronej shahridan, 1936-yili nagan toʻpponchasini noqonuniy saqlagani uchun 2 yilga qamalgan, hibsga olingan vaqtda aniq mashgʻuloti boʻlmagan. Pichoq bilan qurollanib oʻtib ketayotgan fuqarolarni talash va yechintirish bilan shugʻullanganlikda ayblangan.
Saroy javohiri
Dae Jang Geum (대장금; Dae Jang-geum) — 2003-yil 15-sentabrdan 2004-yil 23-martgacha MBCda namoyish etilgan Janubiy Koreyaning tarixiy drama teleserialidir.
Sara Ghomi
Sara Ghomi Marzdashti ( 1987-yil 20-avgustda tugʻilgan) — Eronlik futbolchi, Heyat Football Alborz jamoasi va Eron terma jamoasida hujumchi sifatida oʻynaydi.
U futbolchilik faoliyatini 2005-yilda Malavan Bandar Anzali klubida boshlagan va 2015-yil oxirigacha, Malavan ayollar jamoasi tarqab ketgunga qadar Malavan jamoasida oʻynagan. Malavandagi yillar davomida u besh marta Eron premer-ligasining eng yaxshi toʻpurari sifatida tanlangan. U 238 ta gol urgan barcha davrlardagi eng sermahsul eronlik ayol futbolchi hisoblanadi.
Yoshligi
Ghomi juda yoshligidan futbolga qiziqqan, ammo oʻsha paytda Eronda ayollar futboli faollashtirilmagani uchun u voleybol oʻynay boshlagan. 1999—2000-yillarda Gilan viloyatining Rasht tumanida ayollar futzal terma jamoasi borligini bilib, u futzalga eʼtibor qaratdi va voleyboldan voz kechdi.
2005-yil boshida Malavanning ayollar jamoasi tashkil etildi va Ghomi kirish imtihonidan oʻtib, klubga qoʻshildi. U Malavanda jamoa tarqalguniga qadar taxminan 11 yil oʻynadi. Ghomi intervyusida Malavan ayollar jamoasining qarori uning yuragini parchalaganini aytdi.
Xalqaro karyera
Toʻpurarlik mahorati tufayli u ilk bor 2012-yilda terma jamoaga taklif qilingan. Uning asosiy pozitsiyasi hujumchi boʻlsa ham, terma jamoada u chap qanot yarim himoyachisi sifatida oʻynaydi.
Klub
ikkinchi oʻrin 2016-17
Individual
Eng yaxshi gol muallifi: 2012-13, 2013-14, 2014-15, 2015-16
Shaxsiy hayoti
Ghomi Barcelona SC va Messiga muxlislik qiladi. Ali Karimi uning Erondagi sevimli futbolchisi. Intervyuda u bolaligida sport oʻqituvchisi boʻlishni orzu qilganini, ammo u professional futbolchi boʻlgani uchun hozir boʻlmaslikni afzal koʻrishini aytdi.
Gagarin havo kuchlari akademiyasi
Gagarin nomidagi havo kuchlari akademiyasi (Военно-воздушная академия имени Ю. А. Гагарина) - Moskva viloyati, Monino shahrida joylashgan Rossiya harbiy aviatsiya akademiyasi.
Akademiya bitiruvchilari orasida 700 ga yaqin Sovet Ittifoqi Qahramonlari (SSSRning eng yuqori mukofoti), 10 dan ortiq kosmonavtlar va 21 xorijiy mamlakatlardan 2000 dan ortiq harbiy mutaxassislar bor.
Maktablar qo'mondonlik, xodimlar, navigatsiya, logistika, aloqa va radarlarni qo'llab-quvvatlash lavozimlarini to'ldirish uchun polk va bo'linma darajasidagi qo'mondonlarni taqdim etadi.
Ingliz tilidagi adabiyotdagi akademiyaning muqobil nomlari orasida Yuriy Gagarin Harbiy Havo Akademiyasi va Yuriy Gagarin Havo Kuchlari Akademiyasi mavjud. Suhbat nutqida ko'pincha Gagarin akademiyasi yoki Monino akademiyasi deb ataladi. 2008-yilning oxiriga kelib, ushbu akademiya va N. Jukovskiy nomidagi Aviatsiya muhandislik akademiyasi birlashdi va Gagarin-Jukovskiy nomidagi Harbiy havo kuchlari birlashgan akademiyasiga aylandi, ammo u hali ham Monino kampusini saqlab qoldi. Keyinchalik 2011-yilda Monino kampusi yopildi.
Tarixi
Akademiya 1940-yilda tashkil etilgan. U 1946-yilda Harbiy havo kuchlari akademiyasi nomini oldi. 1968-yilda u Yuriy Gagarin nomi bilan atalgan (Гагарин, Юрий Алексеевич) 2008-yilda Gagarin nomidagi Harbiy-havo kuchlari akademiyasi Jukovskiy nomidagi Harbiy-havo kuchlari muhandislik akademiyasi bilan birlashtirildi (Военно-воздушная инженерная академия имени профессора Н.Е. Жуковского  E. Jukovskogo ). Yangi akademiya " Jukovskiy - Gagarin Harbiy-havo kuchlari akademiyasi " nomini oldi - Rossiya Mudofaa vazirligi tomonidan boshqariladigan federal hukumat oliy harbiy ta'lim muassasasi. 2010-yildan beri to'liq nomi - Rossiya Harbiy-havo kuchlari harbiy o'quv va ilmiy markazi "Professor N.E. Jukovskiy va YA Gagarin nomidagi Harbiy-havo kuchlari akademiyasi".
Akademiyaning so'nggi tarixi uchun Jukovskiy - Gagarin Harbiy-havo kuchlari akademiyasi haqidagi maqolaga qarang
Etakchilik (bosh direktor - qo'mondon va katta ofitser)
alt=|thumb| General Nikolay Skomoroxov 1974-yil oktabr inqilobi paradida.
Britaniya monarxlari
300px|alt=Royal Arms
Hozirgi Buyuk Britaniya qirollik gerbining ikkita versiyasi mavjud. Umumiy versiya chapda, Shotlandiya versiyasi esa oʻngda. Umumiy versiyaning qalqonida Angliya birinchi va toʻrtinchi chorakda, Shotlandiya ikkinchi chorakda va Shimoliy Irlandiya uchinchi chorakda ifodalangan. Shotlandiya versiyasining qalqonida Angliya qirollik qurollari va Shotlandiya qirollik qurollari almashtiriladi. Britaniya monarxlari Angliya qirolligi va Shotlandiya qirolligi oʻrtasida siyosiy ittifoq 1707-yil 1-maydan beri mavjud boʻlgan. Angliya va Shotlandiya 1603-yil 24-martdan beri shaxsiy ittifoq tuzishgan edi. 1801-yil 1-yanvarda Buyuk Britaniya qirolligi va Irlandiya qirolligi birlashdi, natijada Buyuk Britaniya va Shimoliy Irlandiya birlashgan qirolligi tashkil topdi.
Birlashgan qirollikning monarxiyasi odatda Britaniya monarxiyasi deb ataladi, konstitutsiyaviy boshqaruv shakli boʻlib, unga koʻra Birlashgan Qirollikning davlat boshligʻi — monarx hukmronlik qiladi.
Monarx va ularning yaqin qarindoshlari turli rasmiy, tantanali, diplomatik va vakillik vazifalarini bajaradilar. Monarxiya konstitutsiyaviy boʻlganligi sababli, monarx partiyasiz tarzda amalga oshiriladigan faxriy unvonlar berish va bosh vazirni tayinlash kabi funksiyalar bilan cheklangan. Monarx, shuningdek, Britaniya qurolli kuchlari boshligʻi hisoblanadi. Hukumat ustidan yakuniy ijro etuvchi hokimiyat hali ham qirollik vakolati orqali va rasmiy ravishda boʻlsa-da amalga oshiriladi. Bu vakolatlardan faqat parlamentda qabul qilingan qonunlarga muvofiq cheklovlar doirasida foydalanish mumkin.
Britaniya monarxiyasi oʻzining kelib chiqishini X asrga kelib Angliya va Shotlandiya qirolliklariga birlashgan Anglo-Sakson Angliyasi va ilk oʻrta asr Shotlandiyasining kichik qirolliklariga taqaydi. 1066-yilda Angliya normandlar tomonidan bosib olindi. Shundan soʻng Uels ham asta-sekin Anglo-Normandlar nazoratiga oʻtdi. Jarayon XIII asrda Uels qirolligi Angliya qirolligining „mijoz“ davlatiga aylanganda yakunlandi. Ayni paytda ingliz monarxining siyosiy vakolatlarini qisqartirish jarayonini boshladi. 1603-yildan boshlab Angliya va Shotlandiya qirolliklari yagona suveren tomonidan boshqariladi. 1649-yildan 1660-yilgacha monarxiya anʼanasi uch qirollik urushidan keyin Angliyaning respublika tomonidan buzildi. 1689-yildagi Huquqlar toʻgʻrisidagi Bill va uning Shotlandiyadagi hamkasbi 1689-yildagi „Huquq toʻgʻrisida daʼvo“ qonuni monarxiya hokimiyatini yanada qisqartirdi va Rim katoliklarini taxtga vorislik qilishdan chetlashtirdi. thumb|left|Angliyada 1689-yilda imzolangan "Huquqlar tog'risida bill" hujjati1707-yilda Angliya va Shotlandiya qirolliklari birlashtirilib, Buyuk Britaniya Qirolligi tashkil etildi va 1801-yilda Irlandiya Qirolligi Buyuk Britaniya va Irlandiya Birlashgan Qirolligini tashkil qilish uchun qoʻshildi. Britaniya monarxi 1921-yilda eng katta hajmda dunyoning toʻrtdan bir qismini egallagan ulkan Britaniya imperiyasining rahbari edi. 1926-yilgi Balfur deklaratsiyasi Britaniya imperiyasi Millatlar Hamdo'stligi doirasida alohida, o'zini o'zi boshqaradigan mamlakatlar yo'lini  tan oldi. Ikkinchi jahon urushidan keyingi yillarda Britaniya koloniyalari va hududlarining aksariyati mustaqil bo'lib, imperiyani amalda yo'q qildi. Jorj VI va uning vorisi Yelizaveta II Hamdo'stlik rahbari unvonini unga mustaqil a'zo davlatlarning erkin birlashmasi ramzi sifatida qabul qildi. Birlashgan Qirollik va boshqa o'n to'rtta mustaqil suveren davlatlar o'zlarining monarxlari bilan bir xil shaxsga ega bo'lganlar Hamdo'stlik davlatlari deb ataladi. Monarx umumiy bo'lsa-da, har bir mamlakat suveren va boshqalardan mustaqildir va monarx har xil, o'ziga xos va rasmiy milliy unvon va uslubga ega.
Qirolicha Anna 1702-yil 8-martdan beri Angliya qirolligi, Shotlandiya qirolligi va Irlandiya qirolligini boshqarib kelgan. 1707-yil 1-mayda Angliya va Shotlandiya siyosiy ittifoqidan keyin u Buyuk Britaniya qirolligining monarxi boʻldi. Uning umumiy hukmronligi 12 yil 146 kun davom etdi. Qirolicha Anna va qirol Jorj I amakivachchalar edi, chunki ikkalasi ham Jeyms I ning nevaralari edi.
Helvella
Helvella — Helvellaceae oilasiga mansub askomitset qoʻziqorinlari turkumiga kiruvchi qoʻziqorinlar hisoblanib, odatda, elfin egarlari sifatida tanilgan. Ularning notoʻgʻri shaklli qalpoqlari, nayli poyalari va rangsiz pastki yuzalari bilan ajralib turadi. Ular Shimoliy Amerika va Yevropada keng tarqalgan. Eng asosiy turlarga oq rangli H. crispa va kulrang H. lacunosa kiradi. Ular xom holda isteʼmol qilinganda oshqozon-ichak simptomlarini keltirib chiqarishi haqida maʼlumotlar mavjud.
Tavsifi
Helvelladagi turlarning mevali tanalari (texnik jihatdan askokarplar) mavjud boʻlib, ular yerdan koʻtarilib oʻsadi va odatda poyali qoʻziqorindir. Kosaga oʻxshash meva tanasi (apotekiy) turli shakllarda boʻlishi mumkin: u quloq (auriculate) yoki egar shaklida boʻladi. Shuningdek, konveks yoki tartibsiz lobli va egilgan boʻlishi mumkin. Tanasi sporali sirt, gimeniumsimon silliq, toʻlqinsimon yoki ajinli koʻrinishda boʻladi va rangi oqdan qora ranggacha yoki turli xildagi kulrang yoki jigarrang ranglarga ega boʻlishi mumkin. Xuddi shunday, meva tanasining tashqi yuzasi silliq, qovurgʻali yoki mayda sochli proektsiyalarga ega boʻlishi mumkin (villi). Poyasi silindrsimon va toraygan yoki yivli va qovurgʻasimon koʻrinishda boʻladi. Tanasi odatda 1-2 – mm qalinlikda boʻladi.
Turlari
2016-yil holatiga koʻra, „Index Fungorum“ tashkiloti Helvellaning 105 turini roʻyxatga kiritgan. link=//upload.wikimedia.org/wikipedia/commons/thumb/f/fd/2011-05-29_Helvella_acetabulum_68463.jpg/220px-2011-05-29_Helvella_acetabulum_68463.jpg|right|thumb| H. asetabulum link=//upload.wikimedia.org/wikipedia/commons/thumb/8/81/Helvella_costifera_297108.jpg/220px-Helvella_costifera_297108.jpg|right|thumb| H. costifera link=//upload.wikimedia.org/wikipedia/commons/thumb/a/ac/Helvella_ephippium_sattellorchel.jpg/220px-Helvella_ephippium_sattellorchel.jpg|right|thumb| H. epippium
Oʻsish sharoitlari
Ushbu turga mansub qoʻziqorinlar nam iqlim va subtrioik mintaqalarda oʻsadi. Ayrim turlari oʻrta darajadagi issiqlikka chidamli hisoblanadi. Helvella asosan daraxtlar koʻp oʻsadigan joylarda, toʻnkalar orasida, nam tuproqli, soya joylarda oʻsadi.
Manbalar
Media related to Helvella at Wikimedia Commons
Greg Zanon
Gregory M. Zanon (, 1980-yil 5-iyunda tugʻilgan) — Kanadalik sobiq professional xokkey himoyachisi. U Milliy Xokkey Ligasida (NHL) deyarli 500 oʻyin oʻtkazgan.
Jamoalardagi faoliyati
Greg Zanon beshinchi raundda, Ottawa Senators jamoasi tomonidan 2000-yilda NHLga kirish draftida 156-oʻrinda jamoa tarkibiga tanlangan. U 1999-yildan 2003-yilgacha CCHAdagi Omahadagi Nebraska universiteti jamoasida toʻrt mavsum oʻynagan va 2001-yilda CCHA birinchi yulduzlar jamoasiga tanlab olingan.
Senators jamoasi bilan shartnoma imzolay olmagan Zanon, Nashville Predators jamoasining filiali boʻlgan Milwaukee Admirals jamoasi bilan uch mavsum oʻynagan. 2005—2006-yilgi mavsumda u Predators jamoasi safida toʻrtta oʻyin oʻynagan. Zanon NHLda bloklangan zarbalar statistikasida eng yaxshi oʻyinchi sifatida yuqori pogʻonaga koʻtarilgan. U 2007—2008-yilgi NHL mavsumida 189 ta bloklangan zarbaga ega boʻlgan.
2009-yil 1-iyulda Zanon Minnesota Wild jamoasi bilan uch yillik shartnoma imzolagan. Uning 2009—2010-yilgi Wild jamoasi bilan birinchi mavsumi juda muvaffaqiyatli boʻlgan. Ishonchli jismoniy kuchini isbotlash bilan birga u 81 oʻyinda 13 ta golli uzatmani amalga oshirib, 15 ochko toʻplagan.
2011—2012-yilgi mavsumda Wild jamoasi bilan shartnomasining soʻnggi yilida Zanon jamoaning asosiy tarkibidan chiqarib yuborildi. right|thumb|194x194px| Zanon 2011—2012 NHL mavsumida Bruins aʼzosi sifatida 2012-yil 1-iyulda Zanon erkin agent sifatida Colorado Avalanche jamoasi bilan 4,5 million dollarlik ikki yillik shartnoma imzolagan. 2012—2013-yilgi lokavt bilan qisqartirilgan mavsumda Zanon oʻzining Avalanchedagi debyutini oʻtkazgan va 2013-yil 19-yanvarda Minnesota Wildga qarshi kechgan oʻyindagi golga assistentlik qilgan.
2014-yil 8-iyulda Zanon NHLning Florida Panthers jamoasi bilan erkin agent sifatida bir yillik ikki tomonlama shartnoma imzolagan. Zanon 12 mavsumdan soʻng professional faoliyatini yakunlagan.
Qurbonov
Qurbonovlar:
Natalya Alekseyevna
Natalya Alekseyevna, Rossiya malikasi (1755-yil 25-iyun - 1776-yil 26-aprel) Rossiya shahzodasi  Paul Petrovichning birinchi xotini (kelajak imperatori Paul  I),. U Gessen-Darmshtadtlik malika Vilgelmina Luiza sifatida Lui IX, Gessen-Darmshtadtlik Landgrave va uning turmush oʻrtogʻi Tsvaybryukenlik grafinya Palatin Karolinaning oltinchi farzandi sifatida tugʻilgan.
Bolalik
Prenzlau, Ukermark, Brandenburg, Prussiyada Landgravial oilasida tug'ilgan to'qqiz farzandning oltinchisi va oiladagi  to'rtinchi qizi bo'lib tug'ilgan Gessen-Darmshtadt  Vilgelmina Luiza Avgusta "Buyuk Landgrafin" nomini olgan  onasining qattiq nazorati ostida tarbiyalangan. Onasi o'z davrining eng bilimdon ayollaridan biri sifatida tanilgan davrining bir qancha yozuvchi va faylasuflari, masalan, Gyote, Herder va o'sha davrning boshqa mashhurlari bilan do'stlashgan. Yoshligida Vilgelmina ajoyib aqli, kuchli fe'l-atvori va qizg'in xulqi bilan ajralib turardi.
Rossiyaga sayohat va nikoh
1772-yilda rossiya shahzodasi Pavel Petrovich 18 yoshda edi va uning onasi qirolicha  Ketrin II unga kelin izlashni boshladi. Uzoq izlanishlardan so'ng ikkita nomzod topildi : Vyurtemberglik Sofiya Doroteya va Vilgelmina. Ammo Sofiya Doroteya endigina 13 yoshda edi va Ketrin II zudlik bilan merosxo'rga muhtoj edi, shuning uchun qirolicha Landgravening qolgan uchta turmushga chiqmagan qizlaridan birini tanlashga majbur bo'ldi ammo bu qizlar unga yoqmadi.
Prussiya qiroli Fridrix IIga - Ketrin bu masalada "maslahat " so'rab murojaat qilgan.Bundan tashqari, Landgravening to'ng'ich qizi Frederika  Prussiya taxtining vorisi bilan turmush qurganligi sababli, Prussiya va Rossiya o'rtasida ittifoq tuzilishi foydali natijalar keltirardi.
left|thumb| Gessen-Darmshtadtlik Vilgelmin Luizaning anonim portreti. Qaysi biri munosib ekanini hal qila olmay, qirolicha Vilgelmin opa-singillari va onasiga Rossiyaga taklifnoma yubordi. Uchta malika fransuz tilida mukammal gapirishni  o'rganishdi, raqsga tushishni mashq qilishdi, chuqur kurtseylarni tushirishni mashq qildilar va shkaflarini to'ldirishdi. Ularning birinchi to'xtash joyi Berlinda bo'ldi, u erdan Ketrin tomonidan yuborilgan to'rtta kemadan iborat flot ularni Rossiyaga olib ketdi. Bu flotga Paulning eng yaqin do'sti, yosh Andrey Razumovskiy  bosh edi, u yosh xonimlar va ularning onalarini olib ketayotgan kemaga  qo'mondonlik qildi. U shu zahotiyoq bu jozibali yo'lovchilardan hayratga tushdi va ayniqsa Vilgelmin bilan ko'p vaqt  birga bo'ldi.
Shahzodaning Gessian malikalari  bilan uchrashuvi 1773-yil 15-iyunda Gatchinada bo'lib o'tdi. Paul Vilgelminani tanladi u juda chiroyli va jo'shqin edi rus taxtining vorisi undan juda xursand edi.
1773-yil 27-iyunda Gessen-Darmshtadtdagi Landgravin va uning uch qizi Avliyo Ketrin ordeni bilan taqdirlandi. Taxminan bir oy o'tgach, 15-avgust kuni malika Vilgelmina pravoslav dinini Buyuk Gertsog Natalya Alekseyevna nomi bilan  qabul qildi. Ertasi kuni uning shahzoda Paul bilan nikoh marosimi katta dabdaba ostida bo'lib o'tdi.
Tsarevna
right|thumb|405x405px| Buyuk Gertsog Natalya Alekseyvna, Mari-Anne Kollot byusti, 1775-yil. Hozirda Sankt-Peterburgdagi Sent-Maykl qal'asida. 1773-yil 29-sentabrda Tsarevich Pol Petrovich va Natalya Alekseyevna o'rtasidagi to'y Muqaddas Theotokosning tug'ilgan kuni cherkovida (hozirgi Qozon sobori) bo'lib o'tdi. Ko'p o'tmay u o'zining hukmron va shijoatli tabiatini ko'rsatdi: ingliz elchisi Jeyms Xarris, Malmesberi 1-grafi, u "erini zo'ravonlik bilan boshqarganini, hatto unga hech qanday bog'liqlik ko'rsatishga qiynalmaganini" ta'kidladi.
Nikohning birinchi oylarida Natalyaning xushchaqchaqligi vabutun sudni hayratda qoldirdi. Avvaliga qirolicha undan xursand edi, ammo vaqt o'tishi bilan muammolar  paydo bo'la boshladi. Yangi malikaning ittifoqi muvaffaqiyatsiz bo'ldi Paul Petrovich o'z xotinini yaxshi ko'rsa-da, Natalya turmush qurgan ayol sifatidagi hayotidan hafsalasi pir bo'ldi buning uchun u eriga taxtni egallashga yordam berish uchun Ketrin II ga qarshi bir nechta siyosiy qarshiliklarni boshladi, chunki u halokatli nikoh hayoti tufayli hokimiyatga qo'shilish zarurligini his qildi. Bundan tashqari, malika rus tilini o'rganishdan bosh tortdi va zamonaviy Yevropada o'sganligi sababli, o'z bayonotlarida ma'lum mustaqillik ko'rsatdi, liberal g'oyalarga rioya qildi va hatto vaqti-vaqti bilan dehqonlarni ozod qilishni yoqlab chiqdi. Ketrin II ga kelinining xatti-harakati yoqmadi.
Malika erini sevmasada ,o'z ta'siridan foydalanib, uni hammadan uzoqlashtirishga harakat qildi. Zamondoshlarining so'zlariga ko'ra, malika jiddiy va shuhratparast, mag'rur yuragi va sovuqqonligi bilan ajralib turadigan ayol edi. Bundan tashqari, u turmush qurganiga ikki yil bo'lgan, ammo sud va imperatorning tashvishi uchun hali ham merosxo'ri yo'q edi.
Biroq, 1776-yil boshida Malikaning  homiladorligi sudga rasman e'lon qilindi. Uning kelishgan Andrey Razumovskiy bilan bo'lgan munosabati haqidagi mish-mishlar bolaning haqiqiy otasi kim ekanligiga  shubha uyg'otdi.Biroq, Ketrin II bola  o'g'linikimi yoki Andreynikimi, unga ahamiyat bermaganga o'xshaydi. Natalya Rossiya taxtining merosxo'rini olib yurgan va bu qirolicha uchun bu muhim edi. left|thumb| Buyuk Gertsog Natalya o'limining yilini Aleksandr Roslin tomonidan tasvirlangan. 1776-yil 10-aprelda ertalab soat 4 larda malikaning to'lg'og'i boshlanadi. Tug'ish jarayoni bir necha kun davom etdi va shunga qaramay, chaqaloq tabiiy ravishda tug'ilmaydi. Bola ona qornida vafot etgan va onaning tanasini zararlagan.
Besh kunlik azob-uqubatlardan so'ng, 15-aprel kuni ertalab soat 5 da Buyuk Gertsog Natalya Alekseyevna o'lik bola tug'ib, vafot etadi right|thumb|323x323px| Aleksandr Nevskiy Lavra cherkovidagi Natalya Alekseivnaning qabri, Sankt-Peterburg. Erining qayg'usi shunchalik kuchli ediki, u dastlab Natalyaning jasadini ko'mishga ruxsat bermadi. Oxir-oqibat, Natalya Sankt-Peterburgdagi Aleksandr Nevskiy Lavra cherkoviga dafn qilindi.
Chevalier de Corberonning xabar berishicha, rasmiy dalillarga hech kim ishonmagan va Potemkin Ketrin II ning buyrug'iga binoan Natalyaning Zorich ismli doyasiga uchrashgan  va unga Buyuk Gertsogni o'ldirishni buyurgan degan mish mishlar tarqalgan.
Terry Fair
Yoshligi
Fair Jorjiya shtatining Macon shahridagi Janubi-gʻarbiy Macon oʻrta maktabida oʻqidi, u yerda u Patriotlarni 1979-yilgi milliy chempionatga olib borganidan soʻng, har bir oʻyinda oʻrtacha 21,1 ochko va 15,2 ribaund toʻplaganidan soʻng, u oliy oʻquv yurti sifatida umumamerikalik deb nomlandi.
Yarmarka Georgia universiteti uchun toʻrt yillik kollej basketboli oʻynadi. Fair, Dominique Wilkins, LaVon Mercer, Derrick Floyd va Lamar Heard bilan bir qatorda, Bulldoglarga oʻz karyeralarida koʻplab birinchi yutuqlarga erishishga yordam berdi. Georgia 1981-yilda NITga taklifnoma bilan oʻzining mavsumdan keyingi birinchi taklifini qoʻlga kiritdi. Bulldoglar 1982-yilda NITga qaytib, Madison Square Gardenʼda yarim finalga chiqdi. Keyingi mavsumda u Jorjiyani oʻzining birinchi NCAA turniriga olib keldi va maktab tarixidagi faqat Final Fourga olib keldi. U Sweet 16da St. Johnga qarshi oʻyinda faoliyatidagi eng yuqori 27 ochkoni qoʻlga kiritdi. Fair toʻrt mavsumda har bir oʻyinda oʻrtacha 12,1 ochko va 7,5 ribaund toʻpladi. Fair oʻz faoliyatini buldoglarning oʻgʻirlash (194) va oʻynagan oʻyinlari (123) boʻyicha barcha zamonlar yetakchisi sifatida yakunladi, shuningdek, ribaundlar (923) boʻyicha 2-oʻrin, ochkolar boʻyicha 4-oʻrin (1,492) va assistentlar boʻyicha 9-oʻrinni egalladi (177). Fair hamon ribaundlar boʻyicha 2-oʻrinni, ochkolar boʻyicha 10-oʻrinni va oʻgʻirlash boʻyicha 6-oʻrinni egallab turibdi.
Professional martaba; Isroil Basketbol Premer-ligasi
Fair 1983-yilgi NBA loyihasining toʻrtinchi bosqichida Indiana Pacers tomonidan tanlangan, ammo hech qachon jamoada oʻynamagan.
U Isroil Basketbol Premer-ligasi vakili Elitzur Netanya uchun isroillik sifatida uch mavsum oʻynadi. 1986-yil, 27-martda Fair 1986-yilgi Isroil ligasi finallari seriyasining 2-oʻyinida faoliyatidagi eng yuqori 32 ochkoni qayd etdi va natijada Tel-Avivning Makkabi jamoasiga yutqazdi. Fair oʻzining birinchi mavsumini Netanya bilan oʻrtacha 15,9 ball bilan yakunladi.
Fair keyinchalik Maccabi Kiryat Motzkin, Hapoel Holon, AS Ramat Hasharon va Hapoel Tel-Aviv klublariga qoʻshildi va ular bilan 1993-yilda Isroil davlat kubogini qoʻlga kiritdi. 1993-yilning yozida Fair Tel-Avivning Maccabi klubi bilan shartnoma imzoladi va u bilan ketma-ket ikki yil davomida Isroil ligasi chempionligini qoʻlga kiritdi. Fair oʻz professional faoliyatini Maccabi Jerusalemda yakunladi.
Gamma (musiqa)
Gamma, musiqada — dastlab oʻrta asr Yevropa ilmida musiqa tovush katorining eng past tovushi. Keyinchalik muayyan lad tovushlarining oktava orasidagi tartibi. G. asosiy pogʻonadan boshlanib yuqoriga yoki pastga yoʻnalgan boʻladi. 7 tovushli (diatonik ladlarda), 12 tovushli (xromatik), Sharqda 17,22 va hatto 48 g tovushli G.lar mavjud. Turli G.larni ijro etish — oʻquv s jarayonida keng tarqalgan musiqa mashqlaridan.
Yoʻldoshev
Yoʻldoshevlar:
Yoʻldoshevalar:
Gamma (rang)
Gamma, ranglar gammasi — oʻzaro uygʻun (biri yetakchi boʻlgan) rang tuslari sirasi. tasviriy va amaliy bezak sanʼatida badiiy asar yaratishda keng qoʻllaniladi. Iliq, sovuq, yorqin ranglar G.si farqlanadi (qarang Kolorit).
Kuyaş, Vezirköprü
<templatestyles src="Module:Infobox/styles.css">
Kuyaş — Turkiyaning Samsun viloyati hududida joylashgan Vezirköprüga qarashli qishloqdir.
Shoʻrqishloq
Shoʻrqishloq  — Oʻzbekistondagi madaniy meros obyekti. Arxeologiya yodgorligi. Obyekt davri: Aniqlanmagan. Andijon viloyatining Marhamat tumanida joylashgan. Obyekt manzili: Shoʻrqishloq aholi punkti, „Shoʻrqishloq“ MFY. Koʻchmas mulkka boʻlgan huquq: Davlat mulki. Andijon viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Tatarmozortepa
Tatarmozortepa  — Oʻzbekistondagi madaniy meros obyekti. Arxeologiya yodgorligi. Obyekt davri: Antik davr. Namangan viloyatining Uchqoʻrgʻon tumanida joylashgan. Obyekt manzili: “Uchkoʻprik” MFY. Koʻchmas mulkka boʻlgan huquq: Davlat mulki. Namangan viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Futbol boʻyicha ayollar oʻrtasidagi Oʻzbekiston Superkubogi
Tarixi
Ayollar oʻrtasidagi Oʻzbekiston Superkubogi 2015-yilda ilk bor tashkil etilgan. Kubokning ilk bahslari 2015-yilda 2 ta uchrashuvdan iborat bolib dastlab Qarshidagi „Geolog“ stadionida javob uchrashivi esa Bekoboddagi „Metallurg“ stadionida oʻtkazilgan. Ushbu baxs Sevinch - Metallur-W jamoalari oʻrtasida oʻtkazilgan.